《梦横塘 春日感旧》
清代·袁绶

石发梳云，柳丝牵雨，微凉深闭池馆。才过烧灯，蓦又听、饧箫吹池。

倦不成妆，慵还觅睡，旧情都懒。向危栏悄倚，望断平芜，裙腰路，烟痕软。

欢悰堕了难寻，任梨花落尽，雏莺娇婉。拍遍红牙，浑不是、者般消遣。

怕暗里、韶华偷换。小叠蛮笺写春怨。燕垒泥融，鹊炉香润，奈相思人远。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。